דרור שור

דרור שור (נולד ב-23 במאי 1954) הוא ראש המועצה האזורית באר טוביה לשעבר.

קורות חיים
שור נולד במושב בצרון למשפחת חקלאים. למד בתיכון באר טוביה. שירת בחיל השריון ומשרת כיום כסגן-אלוף במילואים בפיקוד העורף. בעל השכלה אקדמאית לתואר בוגר במדעי החקלאות מהפקולטה לחקלאות של האוניברסיטה העברית ותואר ראשון בחינוך קהילתי.

במהלך השנים שימש בתפקידים ציבוריים שונים ובהם מרכז משק מושב בצרון, יו"ר ועד מושב בצרון וחבר מליאת והנהלת המועצה האזורית באר טוביה. בשנת 2004 החל לשמש כראש המועצה האזורית באר טוביה, עד הבחירות ב-2018 אז לא השיג את רוב הקולות מול קובי אביבי.

בין תפקידיו הציבוריים משמש כיום גם בתפקידים הבאים:
יו"ר איגוד מנהלי התרבות ברשויות המקומיות
יו"ר חברת המושבים בדרום
חבר הנהלת מפעל הפיס במועצה לתרבות ואומנות
מ"מ נציג הרשויות בוועדה ארצית לשמירת קרקע חקלאית ושטחים פתוחים
יו"ר העמותות לחינוך ולספורט במועצה האזורית.

שור נשוי ואב לשלושה.

קישורים חיצוניים

 דרור שור - דף אישי באתר המועצה

בוגרי האוניברסיטה העברית בירושלים: הפקולטה לחקלאות
בוגרי תיכון אזורי באר טוביה
אנשי המושב
ראשי המועצה האזורית באר טוביה
ישראלים שנולדו ב-1954